ഇന്ത്യൻ സംസ്ഥാനമായ രാജസ്ഥാനിലെ പ്രതാപ്ഗാർഹ് ജില്ലയിലെ തെക്കുഭാഗത്തായി സ്ഥിതിചെയ്യുന്ന വന്യജീവിസങ്കേതമാണ് സീത മാതാ വന്യജീവിസങ്കേതം. 1979 നവംബർ 2 ന് രാജസ്ഥാൻ സർക്കാർ ഈ വന്യജീവിസങ്കേതം പ്രഖ്യാപിച്ചു (നം. എഫ് 11 (9) റവന്യു/8/79, ഡേറ്റഡ് 2/11/1979). 422.95 ചതുരശ്രകിലോമീറ്ററാണ് ഈ വന്യജീവിസങ്കേതത്തിന്റെ വിസ്തൃതി. ഈ ജില്ലയുടെ 40% വും ഇടതൂർന്ന വനങ്ങൾ നിറഞ്ഞ ഈ വന്യജീവിസങ്കേതമാണ്. മാൾവ പീഠഭൂമി, വിന്ധ്യാചല മലനിരകൾ ആരവല്ലി പർവ്വതങ്ങൾ എന്നിവയുടെ സംഗമസ്ഥാനമാണ് ഇവിടം.